APSTIPRINĀTS

04.12.2024. Sabiedrības valdes sēdē (protokols Nr.VP/RN-2024-54/1.3-1)

# MUTISKAS NOMAS TIESĪBU IZSOLES NOLIKUMS

# Nekustamais īpašums Brīvības ielā 90A, Rīgā, kadastra Nr.0100 028 0055 (Vidzemes tirgus)

1. **MUTISKAS NOMAS TIESĪBU IZSOLES RĪKOTĀJS un pamatojums**

|  |
| --- |
| **SIA “Rīgas nami”**, reģistrācijas numurs 40003109638 ( turpmāk - Sabiedrība) |
| **Juridiskā adrese**: Rātslaukums 5 (ieeja no Svaru ielas), Rīga, LV-1050**Tālrunis**: 66957267, **E-pasts:** rigasnami@rigasnami.lv  | **Norēķinu rekvizīti:**PVN reģ. Nr.: LV40003109638**Kredītiestāde:** AS “SEB banka”**Kredītiestādes kods:** UNLALV2X**Konta Nr**. LV16UNLA0040001650000 |
| **Mutiskas nomas tiesību izsoles rīkošanas pamatojums** |
| 1. 04.12.2024..2024. Sabiedrības valdes lēmums (protokols Nr.VP/RN-2024-54/1.3-1);
2. Mutisku nomas tiesību izsoli (turpmāk – Izsole) organizē ar Sabiedrības valdes lēmumu izveidotā Nekustamā īpašuma Brīvības ielā 90A, Rīgā iznomāšanas komisija (turpmāk – Komisija);
3. Izsoles nolikums (turpmāk - Nolikums) sagatavots saskaņā ar Ministru kabineta 20.02.2018. noteikumiem Nr.97 “Publiskas personas mantas iznomāšanas noteikumi”, Sabiedrības 06.11.2023. iekšējiem noteikumiem Nr.RN-2023-26-not/2.1-5 “SIA "Rīgas nami" nekustamo īpašumu iznomāšanas kārtība” un citiem Sabiedrības iekšējiem un Latvijas Republikā spēkā esošajiem normatīvajiem aktiem.
 |

1. **Speciālie noteikumi**

|  |
| --- |
| **1. Nomas objekts** |
|

|  |
| --- |
| **Nekustamais īpašums Brīvības ielā 90A, Rīgā, kadastra Nr.0100 028 0055** |
| **Īpašuma sastāvs** | **Adrese** | **Kadastra apzīmējums**  | **Platība (m2)** |
| **turpmāk kopā – Nomas objekts** |
| **Zemesgabals**  |
| Zemesgabals | Brīvības iela 90A, Rīga | 0100 028 0055 | 20 028.00 |
| **turpmāk - Zemesgabals** |
| **Zemesgabalam piesaistītās, zemesgrāmatā reģistrētās būves**  |
| Tirdzniecības ēka (paviljons)  | Brīvības iela 90A, Rīga | 0100 028 0055 001 | 1 680.50 |
| Tirdzniecības ēka (paviljons)  | Brīvības iela 90A, Rīga | 0100 028 0055 002 | 1 667.30 |
| Saldētavas ēka  | Brīvības iela 90A, Rīga | 0100 028 0055 003 | 611.10 |
| Tirdzniecības ēka (veikals)  | Brīvības iela 90B, Rīga | 0100 028 0055 004 | 205.60 |
| Palīgēka (sabiedriskā tualete)  | Brīvības iela 90, Rīga | 0100 028 0055 005 | 24.20 |
| Tirdzniecības ēka (kiosks)  | Brīvības iela 90, Rīga | 0100 028 0055 006 | 125.80 |
| Tirdzniecības ēka (nojume)  | Brīvības iela 90, Rīga | 0100 028 0055 007 | 319.40 |
| Nojume | Brīvības iela 90, Rīga | 0100 028 0055 011 | 536.10 |
| Noliktava | Tērbatas iela 72, Rīga | 0100 028 0055 019  | 85.80 |
| Administratīvā ēka  | Tērbatas iela 72, Rīga | 0100 028 0055 020  | 101.40 |
| Sardzes ēka  | Brīvības iela 90A, Rīga | 0100 028 0055 026  | 57.30 |
| **turpmāk - Ēkas** |
| **Zemesgabalam piesaistītās, VZD kadastra informatīvajā sistēmā reģistrētās būves**  |
| Tirdzniecības kiosks  | Brīvības iela 90, Rīga | 0100 028 0055 008  | 110.10 |
| Tirdzniecības kiosks  | Brīvības iela 90, Rīga | 0100 028 0055 009  | 103.90 |
| Tirdzniecības kiosks  | Brīvības iela 90, Rīga | 0100 028 0055 010  | 100.70 |
| Tirdzniecības kiosks  | Brīvības iela 90, Rīga | 0100 028 0055 015 | 188.40 |
| Noliktava | Brīvības iela 90, Rīga | 0100 028 0055 022  | 171.50 |
| Tirdzniecības kiosks  | Brīvības iela 90, Rīga | 0100 028 0055 028  | 48.40 |
| Tirdzniecības kiosks  | Brīvības iela 90, Rīga | 0100 028 0055 030  | 129.10 |
| **turpmāk - Apbūve** |
| Būves, kas atrodas uz zemesgabala. |
| Saimniecības ēka  | Brīvības iela 90, Rīga | 0100 028 0055 017  | 27.80 |
| Noliktava | Brīvības iela 90, Rīga | 0100 028 0055 023  | 150.40 |
| Ģērbtuve | Brīvības iela 90, Rīga | 0100 028 0055 024 | 58.80 |
| Transformators | Brīvības iela 90, Rīga | 0100 028 0055 027  | 11.80 |
| Tirdzniecības kiosks  | Brīvības iela 90, Rīga | 0100 028 0055 029  | 8.30 |
| Tirdzniecības kiosks  | Brīvības iela 90, Rīga | 0100 028 0055 031  | 43.70 |
| Saimniecības ēka | Brīvības iela 90, Rīga | 0100 028 0055 038 | 75.30 |
| **Ēkas, Apbūve un šajā punktā norādītās būves, turpmāk kopā – Būves** |

 |
| **2. Nomas objekta izmantošanas mērķis** |
| * 1. Ēku ar kadastra Nr.100 028 0055 002 (Piena paviljons) un Nr.0100 028 0055 001 (Gaļas paviljons) atjaunošana, Zemesgabala un uz tā esošo Būvju sakārtošana un labiekārtošana un stilistiski iederīgu īslaicīgas lietošanas būvju izvietošana;
	2. Nomas objekta uzturēšana un apsaimniekošana;
	3. Vidzemes tirgus veidošana par unikālu publisko telpu, apvienojot kultūru un mākslu ar vietējām ēdināšanas un tirgus tradīcijām, nodrošinot tā kultūrvēsturiskā mantojuma saglabāšanu un atvēršanu mūsdienīgai estētikai Rīgas pilsētas vēsturiskajā centrā;
	4. Vidzemes tirgus darbības nodrošināšana un tirgus statusa saglabāšana, ievērojot Latvijas Republikas normatīvo aktu prasības, t.sk. uz tirdzniecības organizēšanu un tirgus pārvaldību attiecināmos normatīvos aktus.
 |
| **3. Nomas termiņš**  | **30 (trīsdesmit) gadi** no nomas līguma spēkā stāšanās dienas |
| **4. Atzīme par kultūras pieminekļa statusu** |
| 4.1. Ēkām ar kadastra Nr.100 028 0055 002 (Piena paviljons) un Nr.0100 028 0055 001 (Gaļas paviljons) ir noteikts šāds kultūrvēsturiskās vērtības līmenis “kultūrvēsturiski ļoti vērtīga ēka”; 4.1. Nomas objekts atrodas:* valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) teritorijā;
* Apvienoto Nāciju Izglītības, zinātnes un kultūras organizācijas (UNESCO) Pasaules kultūras un dabas mantojuma vietas Nr. 852 „Rīgas vēsturiskais centrs” teritorijā.

4.2. Noslēdzot nomas līgumu par Nomas objektu, nomnieks apņemas ievērot:* Rīgas vēsturiskā centra saglabāšanas un aizsardzības likumu;
1.
* 08.03.2004. Ministru kabineta noteikumus Nr.127 “Rīgas vēsturiskā centra saglabāšanas un aizsardzības noteikumi”;
* Rīgas vēsturiskā centra un tā aizsardzības zonas teritorijas plānojumu, kas apstiprināts ar 07.02.2006. Rīgas domes saistošiem noteikumiem Nr. 38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi”;
* citus piemērojamos Latvijas Republikas normatīvos aktus.
 |
| **5. Izsoles veids, kārta, tīmekļvietnes, kur publicēta informācija par Izsoli** |
| 5.1. | Izsoles veids | Mutiska ar augšupejošu soli  |
| 5.2. | Kārta | Pirmreizēja |
| 5.3. | Tīmekļvietnes, kur Izsole publicēta | [www.rigasnami.lv](http://www.rigasnami.lv), www.riga.lv, [www.vni.lv](http://www.vni.lv). Sabiedrībai, papildus iepriekš norādītajām, ir tiesības veikt Izsoles publikācijas arī citās tīmekļvietnēs, t.sk. Sabiedrības sociālajos tīklos, informējot par Izsoli pēc iespējas plašāku potenciālo pretendentu loku.  |
| **6. Izsoles sākumcena, solis, citi nomas līgumā noteiktie maksājumi (bez PVN)** |
| 6.1. | Izsoles sākumcena par Nomas objektu, saskaņā ar sertificēta nekustamā īpašuma vērtētāja noteikto tirgus nomas maksas novērtējumu | 1. Sākot ar Nomas objekta pieņemšanas – nodošanas akta parakstīšanas dienu līdz Nomas objekta atjaunošanas darbu pabeigšanai un nodošanai ekspluatācijā, bet ne ilgāk kā 5 (piecus) gadus no līguma spēkā stāšanās dienas (atkarībā no tā, kurš no nosacījumiem iestāsies ātrāk) - **13 813 EUR/mēnesī**;
2. Sākot ar nākamo dienu pēc Nomas objekta atjaunošanas darbu pabeigšanas un nodošanas ekspluatācijā vai sākot ar nākamo dienu pēc 5 (piecu) gadu perioda no nomas līguma spēkā stāšanās dienas notecējuma (atkarībā no tā, kurš no nosacījumiem iestāsies ātrāk) – **17 266 EUR/mēnesī**.
 |
| 6.2. | Izsoles solis  | **100 EUR/mēnesī** |
| 6.3. | Papildu ikmēneša maksājumi  | * + 1. Nomnieks ir informēts, ka līdz 01.11.2025. attiecībā uz Nomas objektu ir spēkā esoša Nomas objekta īpašnieka, apsaimniekotāja civiltiesiskās atbildības apdrošināšanas polise, kas pievienota nomas līgumam kā 5.pielikums (turpmāk – Polise)).Nomnieks apņemas 15 (piecpadsmit) kalendāro dienu laikā no rēķina saņemšanas kompensēt Sabiedrībai apdrošināšanas izdevumus no nomas līguma spēkā stāšanās dienas līdz Polises spēkā esamības pēdējai dienai, atbilstoši Polisei. Polises darbības laikā nomniekam ir tiesības par saviem līdzekļiem apdrošināt arī citus riskus pēc saviem ieskatiem.
		2. Nomnieks apņemas, Polises termiņam beidzoties, t.i., no 02.11.2025. un visā Nomas periodā, nepārtraukti apdrošināt Īpašumu par labu Sabiedrībai un nomas līgumā noteiktajā kārtībā savlaicīgi, t.i. ne vēlāk kā 10 (desmit) dienas pirms Polises vai kārtējās apdrošināšanas polises termiņa beigām iesniegt Sabiedrībai Nomas objekta īpašnieka, apsaimniekotāja civiltiesiskās atbildības apdrošināšanas polises un dokumentus, kas apliecina, ka apdrošināšanas prēmijas maksājums veikts apdrošināšanas polisē noteiktajā termiņā un apmērā. Apdrošinātājam jābūt Latvijas Republikas Komercreģistrā reģistrētai apdrošināšanas sabiedrībai. Nomas objekts apdrošināms vismaz pret šādiem riskiem – ugunsnelaime, trešo personu prettiesiska rīcība, dabas stihiju postījumi un inženiertehnisko tīklu avārijas. Nomnieks apdrošina Nomas objekta vērtībā, kas ir ne mazāka kā apdrošinātāja noteiktā Nomas objekta atjaunošanas vērtība. Notiekot apdrošināšanas gadījumam, Apdrošinātājs nepiemēro nolietojumu un zemapdrošināšanas principu. Pirms apdrošināšanas polises parakstīšanas nomnieks saskaņo apdrošināšanas noteikumus ar Sabiedrību.
		3. Nomniekam ir pienākums visā nomas līguma darbības laikā apdrošināt savu (nomnieka) civiltiesisko atbildību. Atbildības limits nedrīkst būt mazāks par EUR 100 000 (viens simts tūkstoši *euro* 00 centi) apdrošināšanas perioda laikā un par vienu apdrošināšanas gadījumu.
 |
| 6.4. | Vienreizējie maksājumi  | Nomnieks apņemas 15 (piecpadsmit) kalendāro dienu laikā no rēķina saņemšanas samaksāt Sabiedrībai sertificēta vērtētāja pakalpojuma izmaksas par Nomas objekta tirgus nomas maksas vērtējumu **2964,50 EUR** (divi tūkstoši deviņi simti sešdesmit četri *euro* 50 centi) apmērā, t.sk. PVN.  |
| **7. Izsoles drošības nauda, kredītiestādes vai finanšu iestādes izziņa** |
| 7.1. | Drošības naudas apmērs | **20 000 EUR (divdesmit tūkstoši *euro*)** |
| 7.2. | Apmaksas termiņš | **Līdz Izsoles pieteikuma iesniegšanas dienai**  |
| 7.3. | Drošības naudas norēķinu konta rekvizīti | SIA „Rīgas nami”PVN reģ. Nr.: 40003109638Kredītiestāde: AS “Citadele banka”Kredītiestādes kods: PARXLV22Konta Nr. LV25PARX0007269850007 |
| 7.4. | Kredītiestādes vai finanšu iestādes izziņa  | Iesniedzot pieteikumu dalībai Izsolē, nepieciešams iesniegt kredītiestādes vai finanšu iestādes izziņu par Izsoles pretendenta brīvo līdzekļu rezervēšanu vai kredītresursu pieejamību vismaz **EUR 7 500 000** (septiņi miljoni pieci simti tūkstoši *euro*) apmērā.  |
| **8. Pieteikumu iesniegšana un Izsoles datums, vieta, laiks**  |
| 8.1. | Pieteikumu iesniegšana klātienē vai sūtot pa pastu | **No Izsoles izsludināšanas dienas līdz 12.02.2025., darba dienās no plkst. 9.00 līdz 16.30.** Adrese: SIA “Rīgas nami”, Rātslaukums 5, Rīgā, LV -1050 (ieeja no Svaru ielas). Pasta sūtījumam jābūt piegādātam minētajā adresē līdz pieteikuma iesniegšanas termiņa beigām. |
| 8.2. | Izsoles datums, vieta un laiks | **18.03.2025. plkst. 11.00.**SIA «Rīgas nami» birojs (ieeja no Svaru ielas) 4.stāvs, zāle “Melngalvji”. |
| **9. Nolikuma pielikumi** |
| 1.pielikums: Pieteikums dalībai Izsolē uz 3 (trīs) lapām;2. pielikums: Izziņa par līdzekļu rezervēšanu uz 2 (divām) lapām;3. pielikums: Nomas līguma projekts uz 16 (sešpadsmit) lapām:Nomas līguma pielikumi:1. pielikums – Būvju informatīvās izdrukas no Kadastra informācijas sistēmas teksta datiem;2. pielikums - Zemesgabala plāns; 3. pielikums - Nekustamā īpašuma situācijas plāns;4. pielikums - Ieguldījumu veikšana nekustamajā īpašumā;5. pielikums – Polise;6.pielikums – SIA”CMB” (reģ. Nr. 43603024025) 2017.gada 14.jūnija Tehniskās apsekošanas atzinums Nr.TA-114-04-17/RC/1;7.pielikums - SIA”CMB” (reģ. Nr. 43603024025) 2017.gada 14.jūnija Tehniskās apsekošanas atzinums Nr.TA-114-04-17/RC/2;8. pielikums – SIA “JV Projekts” 26.04.2023. atzinums Nr.04/2023\_Lit.001 par jumta konstrukcijas nestspēju;9. pielikums - SIA “JV Projekts” 28.04.2023. atzinums Nr.04/2023\_Lit.002 par jumta konstrukcijas nestspēju;10.pielikums – Zemesgrāmatas nodalījuma noraksts. |

1. **VISPĀRĪGIE NOteikumi**

## Izsoles pretendenti, prasības Izsoles pretendentiem dalībai Izsolē

* 1. Izsolē var piedalīties juridiska persona, personālsabiedrība, komersants (individuālais komersants vai komercsabiedrība) (turpmāk - Pretendents), kas saskaņā ar normatīvajiem aktiem var iegūt nomas tiesības uz Nomas objektu.
	2. Prasības Pretendentam dalībai Izsolē:
		1. Pretendentam pieteikuma iesniegšanas dienā nav neizpildītu maksājumu saistību pret Sabiedrību;
		2. Pretendentam nav aktuāla tiesvedība civillietā ar Sabiedrību, tai skaitā, Pretendents apliecina, ka tas nav atzīstams par nelabticīgu nomnieku ievērojot Nolikuma Vispārīgo noteikumu 2.3. punktā noteikto;
		3. Pretendentam nav Valsts ieņēmumu dienesta administrēto nodokļu (nodevu) parādu, kas pārsniegtu EUR 150 (viens simts piecdesmit *euro*);
		4. Pretendentam nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process;
		5. Pretendentam 5 (piecu) gadu laikā no pieteikuma iesniegšanas dienas nav izbeigts starp Sabiedrību un Pretendentu noslēgts nomas līgums, pamatojoties uz noteikto līgumsaistību nepildīšanu no Pretendenta puses;
		6. Pretendents nav sankciju subjekts: attiecībā uz Pretendentu (starptautisko publisko tiesību subjekts, fiziskā vai juridiskā persona vai cits identificējams subjekts), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt darbības, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Izsoles pieteikumā iesniedzamie dokumenti

* 1. Pretendentam, piesakoties Izsolē, jāiesniedz:
		1. Nolikumā noteiktajā termiņā un kārtībā jāiesniedz pieteikums dalībai Izsolē (forma Nolikuma pielikums Nr.1) (turpmāk - Pieteikums);
		2. drošības naudas iemaksu apliecinošs dokuments, Nolikuma Speciālo noteikumu 7.1.punktā norādītās drošības naudas apmērā, t.i. **EUR 20 000** (divdesmit tūkstoši *euro*);
		3. kredītiestādes vai finanšu iestādes izziņa par Pretendenta brīvo līdzekļu rezervēšanu vai kredītresursu pieejamību vismaz **EUR 7 500 000** (septiņi miljoni pieci simti tūkstoši *euro*) apmērā tādā kredītiestādē vai finanšu iestādē, kurai ir tiesības sniegt finanšu pakalpojumus Latvijas Republikā vai Eiropas Savienības dalībvalstī, vai Eiropas Ekonomiskās zonas valstī (forma Nolikuma pielikums Nr.2);
		4. ja Pretendentu pārstāv persona, kuras pārstāvības tiesības nav norādītas Uzņēmumu reģistra izziņā, pie Pieteikuma jāpievieno pilnvara pārstāvēt Pretendentu Izsolē un parakstīt nomas līgumu;
		5. ja Pretendents ir reģistrēts ārvalstīs, tad Pretendentam pie Pieteikuma jāpievieno attiecīgās valsts uzņēmumu reģistra pilnu izziņu par Pretendenta amatpersonu pārstāvības tiesībām;
		6. Nomas objekta attīstības plāns, kurā ietverts:
			1. redzējums Nomas objekta iznomāšanas mērķa sasniegšanai, saskaņā ar Nolikuma Speciālo noteikumu 2.punktā noteikto;
			2. finanšu plāns līdz 2030. gadam Nomas objekta attīstības plāna realizācijai;
			3. sadarbības partneru uzskaitījums, tai skaitā, iespējamie apakšnomnieki.
	2. Pretendentam, piesakoties Izsolē, jāiesniedz izziņas (ja tas iespējams), vai rakstiski jāapliecina, ka:
		1. Pretendentam vai tā piesaistītajai trešajai personai, uz kuras iespējām tas balstās, lai izpildītu pieredzes prasības, ir vairāk kā 5 gadu pieredze nekustamo īpašumu attīstīšanā, t.sk., kultūrvēsturiskā mantojuma atjaunošanā, norādot realizētos projektus, kā arī piesaistītā trešā persona atbilst Nolikuma Vispārīgo noteikumu punktā 1.2. un 2.2.3. noteiktajām prasībām. Pēc nomas līguma noslēgšanas Pretendents apņemas nodrošināt, ka piesaistītā trešā persona, uz kuras iespējām tas balstījies, lai izpildītu kvalifikācijas prasības Izsolē, veiks uz pieredzi attiecināmās darbības realizācija nomas līguma izpildes ietvaros, nodrošinot, ka tiek ievēroti visi nomas līgumā ietvertie nosacījumi attiecībā uz Nomas objekta izmantošanu, atjaunošanu un uzturēšanu;
		2. Pretendentam vai tā piesaistītajai trešajai personai, uz kuras iespējām tas balstās, lai izpildītu pieredzes prasības, ir vismaz 5 (piecu) gadu pieredze mazumtirdzniecības organizācijā, t.sk., sadarbojoties ar Latvijas vietējiem ražotājiem un zemniekiem, kuri ražo un pārdod vietējo lauksaimniecības produkciju, mājražotājiem, amatniekiem un tml., norādot realizētos projektus, kā arī piesaistītā trešā persona atbilst Nolikuma Vispārīgo noteikumu punktā 1.2. un 2.2.3. noteiktajām prasībām. Pēc nomas līguma noslēgšanas Pretendents apņemas nodrošināt, ka piesaistītā trešā persona, uz kuras iespējām tas balstījies, lai izpildītu kvalifikācijas prasības Izsolē, veiks uz pieredzi attiecināmās darbības realizācija nomas līguma izpildes ietvaros, nodrošinot, ka tiek ievēroti visi nomas līgumā ietvertie nosacījumi attiecībā uz tirdzniecības organizēšanu un Nomas objekta izmantošanu;
		3. Pretendentam vai Pretendenta dalībniekam ir nevainojama profesionālā reputācija attiecīgajā darbības jomā;
		4. Pretendents apņemas saņemt iepriekšēju, rakstisku Sabiedrības piekrišanu Pretendentam piesaistītās trešās personas, uz kuras iespējām tas balstījies, lai izpildītu  kvalifikācijas un citas prasības Izsolē, nomaiņai, nodrošinot, ka jaunā piesaistītā persona atbilst Izsoles dokumentos šādām personām noteiktām kvalifikācijas un citām prasībām.
	3. Par nelabticīgu nomnieku atzīstams Pretendents:
		1. kuram Pieteikuma iesniegšanas dienā pret Sabiedrību ir neizpildītas maksājumu saistības, kam ir iestājies samaksas termiņš, vai ir nodarīti citi zaudējumi, vai pastāv aktuāla tiesvedība civillietā ar Sabiedrību (turpmāk – parādnieks);
		2. kas ir iesniedzis Pieteikumu dalībai Izsolē un ir uzskatāms par ieinteresēto personu attiecībā pret parādnieku. Pretendents ir atzīstams par ieinteresēto personu attiecībā pret parādnieku, ja tas šajā statusā bijis 5 (piecu) gadu laikā pirms Izsoles izsludināšanas dienas. Par ieinteresēto personu attiecībā pret parādnieku atzīstama:
			1. komercsabiedrība, kurā parādniekam pieder kapitāla daļas;
			2. parādnieka dalībnieki un pārvaldes institūciju locekļi;
			3. parādnieka prokūrists;
			4. Pretendenta pilnvarotā persona, kurai ir konstatējamas iepriekš minētās ieinteresētās personas pazīmes;
			5. komercsabiedrība, kuras dalībnieks (akcionārs) vai pārvaldes institūcijas loceklis ir arī parādnieka dalībnieks (akcionārs) vai pārvaldes institūcijas loceklis.
	4. Piesakot dalību Izsolē, Pretendents apņemas slēgt nomas līgumu (turpmāk - Līgums) Nolikumam pievienotajā redakcijā.
1. **Nomas objekta izmantošanas būtiskie nosacījumi**
	1. Iesniedzot Pieteikumu, Pretendents apliecina, ka ir iepazinies ar Līguma nosacījumiem un pienākumiem attiecībā uz Nomas objekta izmantošanu.
	2. Pretendents uzņemas risku par iespējamiem zaudējumiem, ja Nomas objektu atbilstoši savai iecerei nevarēs izmantot atbilstoši Līgumā noteiktajam mērķim un Sabiedrība šajā gadījumā neatlīdzina nomniekam nekādus izdevumus (tai skaitā, ne nepieciešamos, ne derīgos, ne greznuma izdevumus).
	3. Sabiedrība neuzņemas atbildību par to, ja nomnieks Nomas objektā nevarēs realizēt Līgumā izvirzītos nosacījumus un nomnieks uzņemas risku par visiem iespējamiem zaudējumiem. Nomnieks nesaņem no Sabiedrības nekādu izdevumu (ne nepieciešamo, ne derīgo, ne greznuma izdevumu) atlīdzību par būvprojekta sagatavošanā vai īstenošanā veiktajiem ieguldījumiem un/vai jebkuriem citiem ieguldījumiem, kas saistīti ar Nomas objektu, izņemot Līguma 4.pielikumā “Ieguldījumu veikšanas nekustamajā īpašumā noteikumi“ noteiktos gadījumus.
	4. Nomniekam ir jāievēro šādi būtiskie noteikumi attiecībā uz Nomas objekta nodošanu apakšnomā:
		1. Bez Sabiedrības atļaujas nomnieks drīkst nodot apakšnomā vienam apakšnomniekam Nomas objekta daļu līdz 100 kv.m.;
		2. Apakšnomas termiņš nedrīkst pārsniegt Līguma termiņu;
		3. Apakšnomas līgumā apakšnomniekam noteiktās Nomas objekta daļas lietošanas mērķis nedrīkst būt pretrunā ar Līgumā noteikto mērķi;
		4. Apakšnomas līgumā jāiekļauj noteikums, kas aizliedz apakšnomniekam nodot tam iznomāto Nomas objekta daļu tālāk lietošanā trešajām personām.
		5. Ja vienam apakšnomniekam iznomājamā platība Nomas objektā pārsniedz 100 kv.m., nomniekam ir jāsaņem Sabiedrības iepriekšējais rakstiskais saskaņojums, saskaņā ar Līgumā norādīto formu.
	5. Nomniekam ir pienākums atbilstoši Līgumam, spēkā esošo normatīvo aktu prasībām un atbildīgo institūciju izsniegtiem noteikumiem un priekšrakstiem izstrādāt un saskaņot būvniecības ieceres/u dokumentāciju un veikt visus nepieciešamos Nomas objekta atjaunošanas darbus.
	6. Jebkuras darbības un attīstības ieceres nomniekam ir pienākums saskaņot ar Sabiedrību un normatīvajos aktos noteiktajām institūcijām, kā arī saņemt nepieciešamās atļaujas/saskaņojumus, atzīmes Būvniecības informācijas sistēmā būvdarbu uzsākšanai un pabeigšanai.
	7. Atbilstoši izstrādātajam un ar Iznomātāju saskaņotajam Nomas objekta attīstības plānam un Līguma 4. pielikuma “Ieguldījumu veikšana nekustamajā īpašumā” pielikuma tabulai Nr. 1 norādītajos termiņos veicami šādi darbi:
		1. Piena paviljona (būve ar kadastra apzīmējumu 0100 028 0055 002) atjaunošana (prioritāra);
		2. Gaļas paviljona (būve ar kadastra apzīmējumu 0100 028 0055 001) atjaunošana;
		3. Teritorijas revitalizācija;
		4. Citi darbi.
	8. Līguma 4. pielikuma “Ieguldījumu veikšana nekustamajā īpašumā” pielikuma tabula Nr. 1:

|  |  |  |  |  |  |
| --- | --- | --- | --- | --- | --- |
| **Nr.** | **Uz kādām Līgumā noteiktām Būvēm attiecas** | **Veicamie Nomas objekta atjaunošanas darbi** | **Būvniecības ieceres izstrādes uzsākšanas (BIS sistēmā reģistrēts) termiņš, mēneši no Līguma spēkā stāšanās dienas**  | **Būvdarbu uzsākšanas termiņš, mēneši no Līguma spēkā stāšanās dienas**  | **Būvdarbu pabeigšanas termiņš , mēneši no Līguma spēkā stāšanās dienas**  |
| 1 | Visas Būves un teritorija | Īpašuma attīstības plānsizstrādājams **6 (sešu) mēnešu laikā** no Līguma spēkā stāšanās dienas |  |  |  |
| 2 | Gaļas paviljons (būve ar kadastra apzīmējumu 0100 028 0055 001)**Kultūrvēsturiski ļoti vērtīga ēka**  | * 1. Iekšējās apdares pilna atjaunošana iekļaujot ugunsdrošo krāsojumu konstrukcijām;

2.2.Fasāžu pilna atjaunošana;2.3.Visu logu un durvju nomaiņa/restaurācija;* 1. Jumta seguma nomaiņa;
	2. Ēkas ūdensvada, kanalizācijas, dzesēšana, apkures, ventilācijas, vājstrāvu un elektroapgādes pilna atjaunošana;
	3. Ugunsdrošībai nozīmīgo inženiertīklu izbūve;
	4. Ievērojot kultūrvēsturiskā mantojuma saglabāšanas nosacījumus, norobežojošo konstrukciju energoefektivitātes uzlabošanas pasākumi;
	5. Nesošo konstrukciju pastiprināšanas darbi.
 | 12 (divpadsmit) | 36 (trīsdesmit seši) | 60 (sešdesmit ) |
| 3 | Piena paviljons (būve ar kadastra apzīmējumu 0100 028 0055 002). Šī paviljona atjaunošana ir prioritāra attiecībā pret pārējo Īpašumu un/vai tā daļām.**Kultūrvēsturiski ļoti vērtīga ēka** | * 1. Iekšējās apdares pilna atjaunošana;
	2. Fasāžu pilna atjaunošana;
	3. Visu logu un durvju nomaiņa/restaurācija;
	4. Jumta seguma nomaiņa, tai skaitā jumta konstrukciju remonts/nomaiņa.;
	5. Ēkas ūdensvada, kanalizācijas, dzesēšana, apkures, vājstrāvu un elektroapgādes pilna atjaunošana;
	6. Ugunsdrošībai nozīmīgo inženiertīklu izbūve;
	7. Ievērojot kultūrvēsturiskā mantojuma saglabāšanas nosacījumus, norobežojošo konstrukciju energoefektivitātes uzlabošanas pasākumi;
	8. Nesošo konstrukciju pastiprināšanas darbi.
 | 12 (divpadsmit) | 30 (trīsdesmit ) | 48(četrdesmit astoņi) |
| 4 | Teritorijas revitalizācija | * 1. Lietus kanalizācijas (LKT), sadzīves kanalizācijas (UKT) un ūdensvada sistēmu (U1;U2) izbūvi;
	2. ELT tīklu atjaunošana;
	3. ārējās siltumtrases atjaunošana;
	4. Vēsturiskā bruģa seguma atjaunošana;
	5. Ceļu un ietvju segumu nomaiņa Teritorijas labiekārtošana (laternas, soliņi un citi darbi);
	6. mazās arhitektūras formas (tirgošanās nojumes u.c.).
 | 6 (seši) | 12 (divdpadsmit) | 24 (divdesmit četri) |
| 5 | Citu esošo Būvju, it īpaši Līguma 1.2.punktā minēto (nereģistrēto) | Tehniskā stāvoļa izvērtēšana, atjaunošana/demontāža | 6 (seši)  | 12 (divdpadsmit) | 36 (trīsdesmit seši) |
| 6 | Īslaicīgas lietošanas ēku, sezonas ēku, mazēku u.tml. būvniecība | Normatīvajos aktos noteiktā kārtībā izbūvējamas līguma darbības laikā un demontējamas (vai reģistrējamas īpašuma tiesības uz Iznomātāju) līdz līguma beigām | Nav noteikts, pēc nepieciešamības Līguma darbības laikā | Nav noteikts, pēc nepieciešamības Līguma darbības laikā | Nav noteikts, pēc nepieciešamības Līguma darbības laikā |

## Pieteikuma dokumenti, to noformēšana un iesniegšana

* 1. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	2. Pieteikuma dokumenti jāsagatavo latviešu valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums latviešu valodā.
	3. Pieteikuma dokumenti jāiesniedz klātienē vai sūtot pa pastu, aploksnē, uz kuras ir izdarītas šādas atzīmes:
		1. SIA “Rīgas nami” Nekustamā īpašuma Brīvības ielā 90A, Rīgā iznomāšanas komisijai;
		2. Pieteikums Vidzemes tirgus ilgtermiņa nomas tiesību mutiskai izsolei;
		3. Nomas objekts: nekustamais īpašums Brīvības ielā 90A, Rīgā, kadastra Nr.0100 028 0055;
		4. Izsoles datums un laiks: 18.03.2025. plkst. 11.00.
		5. Pretendenta pilns nosaukums, reģistrācijas numurs.
	4. Saņemot Pieteikuma dokumentus, Sabiedrības lietvedībā tos reģistrē saņemšanas secībā, norādot saņemšanas datumu un laiku, kā arī Pretendentu, kurš iesniedzis Pieteikumu.
	5. Pēc Nolikuma Speciālo noteikumu 8.1.punktā norādītā termiņa saņemtie Pieteikumi, kā arī Pieteikumi, kas saņemti bojātā veidā, netiks pieņemti un tiks nodoti atpakaļ iesniedzējam.
	6. Pieteikuma dokumentu atbilstības pārbaudi Nolikuma prasībām Komisija veic slēgtā sēdē pirms Izsoles. Komisija ir tiesīga pārbaudīt Pretendentu sniegtās ziņas, pieņemot lēmumu par Pretendenta pielaišanu vai nepielaišanu Izsolei.
	7. Komisija pieņem lēmumu par Pretendenta nepielaišanu dalībai Izsolē, neatmaksājot Pretendenta iemaksāto drošības naudu, ja:
		1. Pretendents neatbilst Nolikuma Vispārīgo noteikumu 1.2. norādītajām prasībām;
		2. Pretendents nav iesniedzis Nolikuma Vispārīgo noteikumu 2.1. punktā norādīto informāciju un dokumentāciju;
		3. ja Pretendents, pēc Komisijas rakstiska lūguma, 2 (divu) nedēļu laikā nav iesniedzis papildinājumus Nolikuma Vispārīgo noteikumu 2.2. punktā norādītajām izziņām, vai rakstiskajiem apliecinājumiem, ja tie ir nepilnīgi vai Komisijai nepieciešama papildus informācija par izziņās vai rakstiskajos apliecinājumos minēto;
		4. Komisija ir konstatējusi, ka Pretendents ir sniedzis nepatiesas ziņas.
	8. Lai pārliecinātos par Pretendenta atbilstību Nolikumā minētajām prasībām, 2 (divas) nedēļas pēc Pretendenta iesnieguma saņemšanas un tajā minēto prasību izskatīšanas, Komisijai ir tiesības aicināt Pretendentu uz tiešsaistes vai klātienes tikšanos, lūdzot Pretendentu prezentācijas veidā iepazīstināt Komisijas locekļus ar Pretendenta redzējumu Vidzemes tirgus attīstībai.
	9. Ja Komisija konstatē, ka Pretendents ir iesniedzis Nolikumā norādīto informāciju, tā sniegtās ziņas ir patiesas, taču Pretendenta redzējums Nomas objekta iznomāšanas mērķa sasniegšanai nav saskaņā ar Nolikuma Speciālo noteikumu 2.punktā noteikto un ir pretrunā Rīgas pilsētas vēsturiskā centra, tirgus tradīciju un kultūrvēsturiskā mantojuma saglabāšanai un attīstīšanai, Komisija pieņem lēmumu par Pretendenta nepielaišanu dalībai Izsolē un atmaksā Pretendenta iemaksāto drošības naudu.
	10. Komisijas lēmums par Pretendenta pielaišanu vai nepielaišanu Izsolei Pretendentam tiek nosūtīts rakstiski uz Izsoles Pieteikumā norādīto elektroniskā pasta adresi.
	11. Ziņas par Izsoles Pretendentu Pieteikumiem, kā arī par Izsoles dalībnieku sarakstā reģistrētajiem Izsoles dalībniekiem netiek izpaustas līdz Izsoles sākumam.

## Izsoles norise

* 1. Izsole notiek 18.03.2025. plkst. 11.00 Sabiedrības birojā (ieeja no Svaru ielas) 4.stāvā, zālē “Melngalvji”. Izsole ir atklāta. Pretendentiem jāierodas Izsoles norises vietā ne vēlāk kā 30 (trīsdesmit) minūtes pirms Izsoles sākuma, lai reģistrētos Izsolei.
	2. Pretendenti vai to pilnvarotās personas, uzrādot personu apliecinošu dokumentu un pilnvaru, tiek reģistrēti Izsoles dalībnieku sarakstā un tiem tiek izsniegtas reģistrācijas kartītes ar kārtas numuriem atbilstoši Pieteikuma iesniegšanas secībai.
	3. Ja Pretendents vai viņa pilnvarotā persona Izsoles telpā nevar uzrādīt personu apliecinošu dokumentu, tiek uzskatīts, ka Izsoles dalībnieks nav ieradies uz Izsoli.
	4. Izsoles dalībnieku sarakstā reģistrētais Pretendents kļūst par Izsoles dalībnieku. Izsoles dalībnieki ar parakstu apliecina, ka tiem ir saprotama Izsoles norises kārtība un tie ir iepazinušies ar Izsoles sludinājumu, Nolikumu un tā pielikumiem un piekrīt Izsoles noteikumiem. Izsoles dalībnieku sarakstā ieraksta katra Izsoles dalībnieka nosaukumu, reģistrācijas numuru, kā arī Izsoles dalībnieka pārstāvja vārdu un uzvārdu.
	5. Izsoles vadītājs (turpmāk - Vadītājs) pārliecinās par Izsoles dalībnieku sarakstā iekļauto personu ierašanos. Ja Vadītājs konstatē, ka kāds no Izsoles dalībniekiem nav ieradies, tas tiek ierakstīts Izsoles protokolā, un par to izdara attiecīgu atzīmi Izsoles dalībnieku sarakstā; attiecīgajam Izsoles dalībniekam netiek atmaksāta drošības nauda.
	6. Ja Izsolei reģistrējies 1 (viens) Izsoles dalībnieks, solīšana nenotiek un tiesības slēgt nomas līgumu (turpmāk - Līgums) iegūst vienīgais uz to pretendējošais Izsoles dalībnieks par Nolikuma Speciālo noteikumu 6.1.punktā norādīto Izsoles sākumcenu, kura paaugstināta par vienu Nolikuma Speciālo noteikumu 6.2.punktā noteikto Izsoles soli.
	7. Vadītājs, atklājot Izsoli, nosauc Nomas objekta adresi un sastāvu, paziņo Izsoles sākumcenu un informē par Izsoles kārtību.
	8. Vadītājs lūdz Izsoles dalībniekus, paceļot savas reģistrācijas kartītes, apstiprināt gatavību nomāt Nomas objektu par Izsoles sākumcenu. Izsoles dalībnieki, kuri apstiprinājuši gatavību nomāt Nomas objektu par Izsoles sākumcenu, piedalās solīšanas procesā, paceļot savu reģistrācijas kartīti ar numuru. Katrs šāds solījums ir Izsoles dalībnieka apliecinājums, ka viņš palielina Nomas objekta nomas maksu par Izsoles soli.
	9. Vadītājs, uzsākot solīšanu, nosauc Nomas objekta nomas maksu, kas paaugstināta par vienu Izsoles soli. Ja vairāki Izsoles dalībnieki sola (vienlaicīgi vai secīgi) Vadītāja nosaukto nomas maksu, tad Vadītājs turpina palielināt Nomas objekta nomas maksu par Izsoles soli, kamēr to nosola 1 (viens) Izsoles dalībnieks. Ja vairāki Izsoles dalībnieki nosola pēdējo augstāko Nomas objekta nomas maksu, tad par Izsoles uzvarētāju atzīstams Izsoles dalībnieks ar mazāko reģistrācijas kartītes kārtas numuru.
	10. Atsakoties no turpmākās solīšanas, katrs Izsoles dalībnieks Izsoles dalībnieku reģistrā ar parakstu apliecina savu pēdējo solīto Nomas objekta nomas maksas apmēru.
	11. Ja neviens no Izsoles dalībniekiem pēdējo augstāko Nomas objekta nomas maksu nepārsola, Vadītājs 3 (trīs) reizes atkārto pēdējo nosolīto Nomas objekta nomas maksu un fiksē to ar āmura piesitienu.
	12. Ja nepieciešams papildu laiks, lai izvērtētu Pieteikumu un Izsoles dalībnieku atbilstību Nolikuma prasībām, Vadītājs pēc Izsoles beigām paziņo laiku un vietu, kad tiks paziņoti Izsoles rezultāti.
	13. Ja papildu izvērtējums nav nepieciešams, Vadītājs Izsoles beigās paziņo, ka Izsole pabeigta, kā arī nosauc augstāko nosolīto nomas maksu un Izsoles dalībnieku, kas to nosolījis un ieguvis tiesības slēgt Līgumu.
	14. Katrs solītājs ar parakstu Izsoles dalībnieku sarakstā apstiprina savas pēdējās solītās nomas maksas. Ja solītājs atsakās parakstīties, par to tiek izdarīta atzīme Izsoles dalībnieku sarakstā, un viņam neatmaksā drošības naudu.
	15. Izsoles gaitu protokolē. Izsoles protokolu paraksta klātesošie Komisijas locekļi.

## Līguma slēgšana

* 1. Ja Izsole tiek atzīta par notikušu un ir noskaidrots Izsoles dalībnieks, kurš piedāvājis augstāko nomas maksu, Komisija pieņem lēmumu par Izsoles rezultātu apstiprināšanu un iesniedz lēmumu apstiprināšanai Sabiedrības padomei.
	2. 10 (desmit) darba dienu laikā pēc Izsoles rezultāta apstiprināšanas, tas tiek publicēts Nolikuma Speciālo noteikumu 5.3. punktā norādītajās tīmekļvietnēs.
	3. Līgumu slēdz ar Izsoles dalībnieku, kurš nosolījis visaugstāko nomas maksu par Nomas objektu. Izsoles dalībnieks slēdz Līgumu vai rakstiski paziņo par atteikumu slēgt Līgumu ar Sabiedrību termiņā, kas nav ilgāks par 15 (piecpadsmit) darba dienām no Līguma nosūtīšanas dienas. Ja Izsoles dalībnieka iepriekš minētajā termiņā neparaksta Līgumu, ir uzskatāms, ka tas no Līguma slēgšanas ir atteicies.
	4. Ja nomas tiesības ieguvušais Izsoles dalībnieks Sabiedrības noteiktā termiņā Līgumu neparaksta, Sabiedrība attiecīgi piedāvā slēgt Līgumu nākamajam Izsoles dalībniekam, kurš piedāvājis augstāko nomas maksu. 10 (desmit) darba dienu laikā pēc minētā piedāvājuma nosūtīšanas, Sabiedrība nodrošina minētās informācijas publicēšanu Nolikuma Speciālo noteikumu 5.3. punktā norādītajās tīmekļvietnēs.
	5. Izsoles dalībnieks, kurš nosolījis nākamo augstāko nomas maksu par Nomas objektu, atbildi uz Sabiedrības piedāvājumu sniedz 10 (desmit) darba dienu laikā pēc tā saņemšanas. Ja Izsoles dalībnieks piekrīt parakstīt Līgumu par nosolīto augstāko nomas maksu, viņš paraksta Līgumu ar Sabiedrību savstarpēji saskaņotā termiņā, kas nav ilgāks par 15 (piecpadsmit) darbdienām no Līguma projekta nosūtīšanas dienas. Ja iepriekš minētajā termiņā Izsoles dalībnieks, kurš nosolījis nākamo augstāko nomas maksu Līgumu neparaksta, iesniedzot vai neiesniedzot attiecīgu atteikumu, ir uzskatāms, ka Izsoles dalībnieks no Līguma slēgšanas ir atteicies.
	6. Sabiedrība 10 (desmit) darba dienu laikā pēc Līguma noslēgšanas publicē informāciju par Līguma noslēgšanu Nolikuma Speciālo noteikumu 5.3. punktā norādītajās tīmekļvietnēs.

## Nenotikusi, spēkā neesoša un atkārtota Izsole

* 1. Izsole atzīstama par nenotikušu, ja:
		1. nav saņemts neviens Pieteikums dalībai Izsolē;
		2. neviens Pieteikums neatbilst Nolikumā noteiktajām prasībām;
		3. neviens Pretendents neatbilst Nolikumā noteiktajām prasībām;
		4. neviens no Pretendentiem nav ieradies uz Izsoli;
		5. neviens no Izsoles dalībniekiem nepārsola Izsoles sākumcenu;
		6. neviens no Izsoles dalībniekiem, kurš ieguvis tiesības slēgt Līgumu, nenoslēdz to Sabiedrības noteiktajā termiņā.
	2. Izsole tiek atzīta par spēkā neesošu, ja:
		1. Izsole izziņota, pārkāpjot Nolikuma noteikumus;
		2. tiek noskaidrots, ka nepamatoti noraidīta kāda Pretendenta piedalīšanās Izsolē;
		3. nomas tiesības iegūst Izsoles dalībnieks, kuram nav bijušas tiesības piedalīties Izsolē.
	3. Pretenzijas ar pierādījumiem par Nolikuma Vispārīgo noteikumu 7.2. punktā minētajiem pārkāpumiem var pieteikt Komisijai ne vēlāk kā 3 (trīs) darba dienu laikā pēc Izsoles norises dienas. Komisija 3 (trīs) darba dienu laikā pēc pretenzijas saņemšanas pieņem lēmumu par Izsoles atzīšanu par spēkā neesošu vai pretenzijas noraidīšanu.

## Izsoles drošības naudas atmaksa

* 1. Izsoles uzvarētāja iemaksātā drošības nauda tiek ieskaitīta Līgumā noteiktās drošības naudas apmaksā.
	2. Drošības nauda Izsoles uzvarētājam netiek atmaksāta, ja tas savu izteikto solījumu atsauc vai pēc augstākās cenas nosolīšanas nenoslēdz Līgumu Nolikumā noteiktajā termiņā.
	3. Izsoles dalībniekiem, kuri nav ieguvuši Nomas objekta nomas tiesības, to iemaksātā Izsoles drošības nauda tiek atgriezta, pārskaitot to uz Pieteikumā norādīto norēķinu kontu 15 (piecpadsmit) darba dienu laikā no Līguma noslēgšanas.
	4. Ja Izsole nav notikusi vai atzīta par spēkā neesošu, Izsoles dalībniekiem to iemaksātā Izsoles drošības nauda tiek atgriezta, pārskaitot to uz Pieteikumā norādīto norēķinu kontu 15 (piecpadsmit) darba dienu laikā no Līguma noslēgšanas.

## Sūdzību iesniegšana

* 1. Pretendenti un Izsoles dalībnieki var iesniegt sūdzību par Komisijas darbībām, lēmumiem vai Izsoles rezultātiem Sabiedrības padomei 3 (trīs) darba dienu laikā no šo darbību veikšanas brīža. Sūdzība iesniedzama rakstiskā formā.
	2. Sūdzība tiek izskatīta 10 (desmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, Sabiedrībai ir tiesības pagarināt sūdzības izskatīšanas termiņu, par to informējot sūdzības iesniedzēju. Pēc sūdzības izskatīšanas tiek pieņemts lēmums par Izsoles atzīšanu par nenotikušu vai sūdzības noraidīšanu.
	3. Sabiedrības padomes lēmumu var pārsūdzēt tiesā Latvijas Republikas normatīvajos aktos noteiktajā kārtībā.

## Datu aizsardzība

* 1. Nolikumā noteikto dokumentu un prasību nodrošināšanai, kā arī ievērojot Sabiedrības leģitīmās intereses, Sabiedrībai ir tiesības apstrādāt Pretendenta privātos datus, ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.